CELEX: 62012CN0240
Language: el
Date: 2012-05-18 00:00:00
Title: Υπόθεση C-240/12: Αίτηση για την έκδοση προδικαστικής αποφάσεως, την οποία υπέβαλε το Rechtbank te Rotterdam (Κάτω Χώρες) στις 18 Μαΐου 2012 — Ποινική δίκη κατά EBS Le relais Nord Pas De Calais

11.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 243/5
            
         Αίτηση για την έκδοση προδικαστικής αποφάσεως, την οποία υπέβαλε το Rechtbank te Rotterdam (Κάτω Χώρες) στις 18 Μαΐου 2012 — Ποινική δίκη κατά EBS Le relais Nord Pas De Calais
   (Υπόθεση C-240/12)
   2012/C 243/08
   Γλώσσα διαδικασίας: η ολλανδική
   
      Αιτούν δικαστήριο
   
   Rechtbank te Rotterdam
   
      Ποινική δίκη ενώπιον του αιτούντος δικαστηρίου κατά
   
   EBS Le relais Nord Pas De Calais
   
      Προδικαστικά ερωτήματα
   
   
               1)
            
            
               Συντρέχει περίπτωση «διαμετακόμισης» κατά την έννοια του παλαιού (1) και του νέου (2) κανονισμού για τις μεταφορές αποβλήτων, οσάκις πρόκειται για μεταφορά αποβλήτων με (ποντοπόρο) πλοίο από κράτος μέλος της Ευρωπαϊκής Ένωσης (εν προκειμένω τη Γαλλία) προς κράτος στο οποίο δεν έχει εφαρμογή η απόφαση του ΟΟΣΑ (εν προκειμένω τα Ηνωμένα Αραβικά Εμιράτα), όταν καθοδόν το μεταφέρον πλοίο προσορμίζεται σε λιμένα άλλου κράτους μέλους της Ευρωπαϊκής Ένωσης (εν προκειμένω τον λιμένα του Ρότερνταμ);
            
         
               2)
            
            
               Ασκούν επιρροή για την απάντηση στο ερώτημα 1 οι ακόλουθες περιστάσεις:
               
                           —
                        
                        
                           το αν στον εν λόγω λιμένα αποθηκεύονται και/ή μεταφορτώνονται απόβλητα και/ή
                        
                     
                           —
                        
                        
                           το αν τα απόβλητα αυτά εκφορτώνονται στην ξηρά και/ή
                        
                     
                           —
                        
                        
                           το αν τα απόβλητα αυτά προσκομίζονται στις τελωνειακές αρχές προς διασάφηση και εισαγωγή;
                        
                     
         
      (1)  Κανονισμός (ΕΟΚ) 259/93 του Συμβουλίου, της 1ης Φεβρουαρίου 1993, σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους (παλαιός κανονισμός) (ΕΕ L 30, σ. 1).
   
      (2)  Κανονισμός (ΕΚ) 1013/2006 του Ευρωπαϊκού Κοινοβουλίου και του Συμβουλίου, της 14ης Ιουνίου 2006, για τις μεταφορές αποβλήτων (νέος κανονισμός) (ΕΕ L 190, σ. 1).